ระเบียบคณะกรรมการตรวจสอบว่าด้วยค่าตอบแทนและค่าใช้จ่ายอื่นระเบียบคณะกรรมการตรวจสอบว่าด้วยค่าตอบแทนและค่าใช้จ่ายอื่นของคณะกรรมการตรวจสอบอนุกรรมการ และเจ้าหน้าที่ที่มาช่วยปฏิบัติงานให้แก่คณะกรรมการตรวจสอบพ.ศ.๒๕๕๐ โดยที่มีความจำเป็นต้องกำหนดอัตราค่าตอบแทนและค่าใช้จ่ายอื่นของคณะกรรมการตรวจสอบอนุกรรมการ และเจ้าหน้าที่ที่มาช่วยปฏิบัติงานให้คณะกรรมการตรวจสอบให้เป็นไปตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙อาศัยอำนาจตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙ ข้อ ๔ และข้อ๑๐ประกอบกับระเบียบคณะกรรมการตรวจสอบว่าด้วยการตรวจสอบการกระทำที่ก่อให้เกิดความเสียหายแก่รัฐพ.ศ. ๒๕๔๙ ข้อ ๓ ข้อ ๗ ข้อ ๘ ข้อ ๑๖ และข้อ ๑๗ คณะกรรมการตรวจสอบโดยความเห็นชอบของนายกรัฐมนตรี จึงกำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตรวจสอบว่าด้วยค่าตอบแทนและค่าใช้จ่ายอื่นของคณะกรรมการตรวจสอบ อนุกรรมการและเจ้าหน้าที่ที่มาช่วยปฏิบัติงานให้แก่คณะกรรมการตรวจสอบ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้คณะกรรมการ หมายความว่าคณะกรรมการตรวจสอบที่ได้รับการแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙ประธานกรรมการ หมายความว่าประธานคณะกรรมการตรวจสอบกรรมการ หมายความว่ากรรมการตรวจสอบเลขานุการ หมายความว่าเลขานุการคณะกรรมการตรวจสอบอนุกรรมการ หมายความว่าอนุกรรมการที่ได้รับการแต่งตั้งจากคณะกรรมการพนักงาน หมายความว่าเจ้าหน้าที่ของหน่วยงานของรัฐ ซึ่งมาช่วยปฏิบัติงานอีกตำแหน่งหนึ่ง และผู้ทรงคุณวุฒิที่คณะกรรมการมีมติให้มาช่วยงานตามที่คณะกรรมการกำหนดพนักงานเจ้าหน้าที่ หมายความว่าพนักงานที่คณะกรรมการมีมติแต่งตั้งให้เป็นพนักงานเจ้าหน้าที่ในการตรวจสอบหรือในการไต่สวนตามระเบียบตรวจสอบระเบียบตรวจสอบ หมายความว่าระเบียบคณะกรรมการตรวจสอบว่าด้วยการตรวจสอบการกระทำที่ก่อให้เกิดความเสียหายแก่รัฐพ.ศ. ๒๕๔๙ข้อ ๔ให้ประธานกรรมการรักษาการตามระเบียบนี้และในกรณีที่มีเหตุอันสมควร คณะกรรมการมีอำนาจยกเว้นหรือผ่อนผันการปฏิบัติตามความในระเบียบนี้ได้หมวด๑ค่าตอบแทนกรรมการและอนุกรรมการ ข้อ ๕ค่าตอบแทนประธานกรรมการและกรรมการให้ถือตามเกณฑ์ที่กำหนดในระเบียบกระทรวงการคลังว่าด้วยการเบิกจ่ายค่าตอบแทนค่าป่วยการ และประโยชน์ตอบแทนอื่น ของคณะกรรมการตรวจสอบและสมัชชาแห่งชาติ พ.ศ.๒๕๔๙ข้อ ๖ให้อนุกรรมการได้รับค่าตอบแทนในลักษณะเบี้ยประชุมเป็นรายครั้ง เฉพาะครั้งที่มาประชุมหรือดำเนินการตรวจสอบ หรือดำเนินการไต่สวน ในอัตราครั้งละ ๑,๐๐๐บาท แต่รวมกันแล้ว ไม่เกินเดือนละ ๑๐,๐๐๐ บาทข้อ ๗ให้ประธานคณะอนุกรรมการได้รับค่าตอบแทนเพิ่มขึ้นอีกหนึ่งในสี่ของอัตราค่าตอบแทนอนุกรรมการข้อ ๘เลขานุการและผู้ช่วยเลขานุการของคณะอนุกรรมการให้ได้รับค่าตอบแทน ในอัตราเดียวกับอนุกรรมการและถ้าอนุกรรมการผู้ใดเป็นเลขานุการหรือผู้ช่วยเลขานุการด้วยให้ได้รับค่าตอบแทนเพียงตำแหน่งเดียวเลขานุการในคณะอนุกรรมการให้มีสิทธิได้รับค่าตอบแทนไม่เกินหนึ่งคน และผู้ช่วยเลขานุการ ในคณะอนุกรรมการให้มีสิทธิได้รับค่าตอบแทนไม่เกินสองคนข้อ ๙อนุกรรมการ เลขานุการและผู้ช่วยเลขานุการในคณะอนุกรรมการคณะหนึ่งให้ได้รับค่าตอบแทนเพียงครั้งเดียวในวันหนึ่งข้อ ๑๐ประธานกรรมการ กรรมการ หรือพนักงานจะรับค่าตอบแทนตามข้อ ๖ ข้อ ๗ และข้อ ๘ มิได้หมวด๒ค่าตอบแทนพนักงาน ข้อ ๑๑พนักงานของคณะกรรมการ แบ่งเป็น ๕ประเภท คือ(๑) ผู้ช่วยเลขานุการ(๒) หัวหน้างาน(๓) พนักงานเจ้าหน้าที่(๔) พนักงานผู้ช่วยกรรมการ(๕) พนักงานธุรการข้อ ๑๒ผู้ช่วยเลขานุการ ประกอบด้วยผู้ช่วยเลขานุการฝ่ายบริหาร และผู้ช่วยเลขานุการฝ่ายกฎหมายผู้ช่วยเลขานุการฝ่ายบริหารมีหน้าที่ช่วยงานเลขานุการในการบริหารงานคณะกรรมการ และงานธุรการผู้ช่วยเลขานุการฝ่ายกฎหมายมีหน้าที่ช่วยงานเลขานุการในการสนับสนุนและประสานงานตรวจสอบหรือไต่สวนของคณะอนุกรรมการหรือกลุ่มพนักงานเจ้าหน้าที่ทั้งปวงข้อ ๑๓หัวหน้างาน ประกอบด้วยหัวหน้างานคณะกรรมการและหัวหน้างานธุรการหัวหน้างานคณะกรรมการมีหน้าที่รับผิดชอบงานสารบรรณ งานการประชุมของคณะกรรมการ การจัดทำคำสั่ง ประกาศและดำเนินการตามมติของคณะกรรมการหรือตามที่คณะกรรมการมอบหมายหัวหน้างานธุรการ มีหน้าที่รับผิดชอบ การบริหารงานบุคคลงานงบประมาณ งานการเงินงานพัสดุ งานอาคารสถานที่ให้แก่การดำเนินงานตามระเบียบตรวจสอบทั้งปวงข้อ ๑๔พนักงานธุรการมีหน้าที่ช่วยราชการทั้งปวงในกองงานคณะกรรมการ กองงานธุรการและงานธุรการคดีในการตรวจสอบหรือไต่สวนตามระเบียบตรวจสอบข้อ ๑๕พนักงานผู้ช่วยกรรมการมีหน้าที่ช่วยติดต่อประสานงาน และค้นคว้าข้อมูล เพื่อประกอบการพิจารณาวินิจฉัยเรื่องต่างๆของประธานกรรมการและกรรมการ รวมทั้งปฏิบัติหน้าที่อื่น ตามที่ประธานกรรมการและกรรมการมอบหมายข้อ ๑๖ประธานกรรมการมีอำนาจแต่งตั้งเจ้าหน้าที่ของหน่วยงานของรัฐและผู้ทรงคุณวุฒิที่มาช่วยปฏิบัติงานตามระเบียบตรวจสอบให้เป็นพนักงานและดำรงตำแหน่ง ดังนี้(๑) ผู้ช่วยเลขานุการ หัวหน้ากองงาน พนักงานธุรการและพนักงานผู้ช่วยกรรมการ ตามมติของคณะกรรมการ(๒) แต่งตั้งพนักงานเจ้าหน้าที่ตามมติของคณะกรรมการ หรือตามข้อเสนอของประธานคณะอนุกรรมการข้อ ๑๗เจ้าหน้าที่ของหน่วยงานของรัฐที่มาช่วยปฏิบัติงานเป็นพนักงานตามระเบียบตรวจสอบให้ได้รับเงินค่าตอบแทนในลักษณะเงินเพิ่ม ตามอัตราดังนี้(๑)ผู้ช่วยเลขานุการ เดือนละ ๑๕,๐๐๐ บาท(๒)หัวหน้างาน เดือนละ ๑๕,๐๐๐ บาท(๓)พนักงานเจ้าหน้าที่ เดือนละ ๑๒,๐๐๐ บาท(๔)พนักงานผู้ช่วยกรรมการ เดือนละ ๑๒,๐๐๐ บาท(๕)พนักงานธุรการ เดือนละ ๖,๐๐๐ บาทข้อ ๑๘พนักงานเจ้าหน้าที่ผู้ทรงคุณวุฒิให้ได้รับค่าตอบแทนเดือนละ ๑๘,๐๐๐ บาทข้อ ๑๙พนักงานผู้ใดได้รับแต่งตั้งตามระเบียบนี้มากกว่าหนึ่งตำแหน่งขึ้นไปในช่วงระยะเวลาเดียวกันให้เบิกจ่ายค่าตอบแทนได้เพียงอัตราเดียวในอัตราที่สูงกว่าในช่วงระยะเวลานั้นการแต่งตั้งให้เจ้าหน้าที่ของรัฐช่วยปฏิบัติงานเป็นพนักงานตามระเบียบนี้ไม่มีผลกระทบต่อการดำรงตำแหน่งและค่าตอบแทนทั้งปวงที่พนักงานผู้นั้นเคยได้รับจากต้นสังกัดก่อนมาช่วยปฏิบัติงานดังกล่าวหมวด๓ค่าใช้จ่ายอื่น ข้อ ๒๐ให้นำกฎหมายระเบียบของคณะกรรมการป้องกันและปราบปรามการทุจริตแห่งชาติเกี่ยวกับค่าใช้จ่ายในการเดินทางไปราชการและการจ่ายเงินค่าตอบแทนการปฏิบัติงานนอกเวลาราชการมาใช้บังคับแก่การปฏิบัติหน้าที่ของคณะกรรมการตรวจสอบอนุกรรมการ และพนักงานทั้งปวง โดยอนุโลมเพื่อประโยชน์แก่การตรวจสอบของคณะกรรมการในส่วนของพยานบุคคลให้นำระเบียบ คณะกรรมการป้องกันและปราบปรามการทุจริตแห่งชาติเกี่ยวกับหลักเกณฑ์และวิธีการจ่ายค่าเบี้ยเลี้ยงค่าเดินทาง และค่าตอบแทนพยานบุคคลมาใช้บังคับโดยอนุโลมข้อ ๒๑การเบิกจ่ายค่าใช้จ่ายอื่นให้เป็นไปตามงบประมาณที่ได้รับการจัดสรรหรือตามมติของคณะกรรมการตรวจสอบแล้วแต่กรณีข้อ ๒๒ให้เบิกจ่ายค่าตอบแทนและค่าใช้จ่ายอื่นตามระเบียบนี้จากเงินงบประมาณค่าใช้จ่ายของคณะกรรมการตรวจสอบ ที่สำนักงบประมาณจัดสรรให้สำนักงานตรวจเงินแผ่นดินโดยให้นำระเบียบคณะกรรมการตรวจเงินแผ่นดินเกี่ยวกับการงบประมาณ หรือการรับ การจ่ายการเก็บรักษาเงินและการพัสดุ มาใช้บังคับโดยอนุโลมหลักเกณฑ์หรือวิธีปฏิบัติอื่นใดที่มิได้กำหนดไว้ตามระเบียบนี้ให้ถือปฏิบัติตามระเบียบหรือ หลักเกณฑ์ของทางราชการโดยอนุโลมข้อ ๒๓ให้นำระเบียบนี้ใช้บังคับกับค่าใช้จ่ายทั้งปวงในการดำเนินงานของคณะกรรมการทั้งนี้ ตั้งแต่วันที่ ๓๐ กันยายน ๒๕๔๙ เป็นต้นไปประกาศณ วันที่ ๓๑ มกราคม พ.ศ. ๒๕๕๐นามยิ้มแย้มประธานกรรมการตรวจสอบโสรศ/ผู้จัดทำ๑๒กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๔ ง/หน้า ๓/๕ กุมภาพันธ์ ๒๕๕๐